खेल मैदान पर स्टेडियम की जगह भट्ठी सत्संग भवन के पास खुलेगी दारू दुकान
सरकारी एजेंसियों ने जिस तरह पूरे प्रदेश में इस बात से बिलकुल परहेज नहीं किया कि जहां शराब दुकान खोलने जा रहे हैं, वहां श्मशान या मंदिर हैं, ठीक वैसा ही राजधानी में किया है। भास्कर की पड़ताल में पता चला कि फुंडहर में प्रशासन, निगम और आबकारी विभाग ऐसे खेल मैदान पर दुकान खोलने जा रहा है, जहां खेल सुविधाएं डेवलप करने के लिए डेढ़ करोड़ रुपए का प्रस्ताव शासन के पास लंबित है। टिकरापारा के जिस गैरेज को शराब दुकान खोलने के लिए चुना है, वह ऐसे परिवार की प्रापर्टी है जो शराब का घोर विरोधी है। इसी तरह, लभांडी में खोली जाने वाली शराब दुकान के पास सत्संग भवन है और पूरा गांव जगह के इस चयन के खिलाफ है।
भास्कर ने दुकानें बनाने के लिए चुनी जा रही जगहों पर विरोध का उल्लेख करते हुए महापौर प्रमोद दुबे से बात की, तो उन्होंने तल्खी से कहा कि शराब दुकानों के लिए राज्य शासन ने कानून बदल दिया, जिले की सरकारी एजेंसियां पुलिस लेकर शराब दुकान खुलवाने उतर गईं। ऐसे में ये कोई नियम कैसे मानेंगे। शराब बेचने के लिए नियम बदल सकते हैं तो धर्मस्थल से लेकर खेल मैदानों और स्कूल में भी दारू भट्ठी खोल सकते हैं। उन्होंने चेतावनी दी कि नियमों को तोड़कर दुकानें खोलने की तैयारी कितनी ही कर लें, ऐसा होने नहीं देंगे।
खेल सुविधाएं डेवलप करने के बजाए बेचेंगे शराब
मेरी प्रापर्टी से हटाओ दुकान
टिकरापारा में सिद्धार्थ चौक के पास अफसरों ने शराब दुकान के लिए अपनी मर्जी से दयाल पित्रोदा के काका गैरेज को चुन लिया। दयाल इसलिए परेशान हैं क्योंकि वे और परिवार शुरू से शराब का घोर विरोधी है। उनकी प्रापर्टी पर दुकान न खुले, इसके लिए वे जिला प्रशासन से लेकर निगम कमिश्नर, महापौर और राज्य शासन तक गुहार लगा रहे हैं। उन्होंने यह खुलासा भी किया कि उनकी प्रापर्टी पर शराब दुकान खोलने से पहले सरकारी अमले ने उन्हें सूचना तक नहीं दी है।
फुंडहर में जहां सरकारी शराब दुकान खोली जानी है, उस खेल मैदान पर कुछ अरसा पहले 22 लाख रुपए में बाउंड्रीवॉल की गई थी। े पूर्व पार्षद गोविंद मिश्रा ने यहां एथलेटिक ट्रैक तथा अन्य सुविधाएं डेवलप करने के लिए दो साल पहले डेढ़ करोड़ रुपए का प्रस्ताव भेजा था। यह नगरीय प्रशासन विभाग के पास पेंडिंग है। लोग इसलिए भी विरोध कर रहे हैं कि इसी मैदान से लगकर स्कूल, मंदिर और फुंडहर के लोगों का एकमात्र निस्तारी तालाब भी है। यहां का टेंडर मंजूर हो चुका है।
खेल मैदान के लिए आरक्षित जमीन पर शराब दुकान नहीं बनाने देंगे। मैदान बाउंड्रीवॉल से घिरा है। मंदिर, स्कूल व तालाब भी लगे हैं। श्रद्धा गोविंद मिश्रा, पार्षद डॉ. राजेंद्र प्रसाद वार्ड
सत्संग भवन के पास शराब दुकान खोल रहे हैं। एक तो वार्ड में दुकान नहीं खोलने देंगे और धार्मिक स्थल के पास तो बिलकुल नहीं। शारदा पटेल, पार्षद महर्षि वाल्मीकि वार्ड
मैं और मेरा परिवार शराब जैसे दुर्व्यसन का घोर विरोधी है। मेरी जमीन या प्रापर्टी पर शराब दुकान कैसे खोलेंगे। मुझसे पूछा भी नहीं गया। दयाल पित्रोदा, मालिक काका गैरेज
सत्संग भवन से लगकर खोलेंगे
लाभांडी में भी चार दिन पहले टेंडर हासिल करनेवाले ठेकेदार ने सरकारी जमीन पर शराब दुकान बनाने के लिए जैसे ही नापजोख शुरू की, पूरे इलाके में गुस्सा फैल गया। वजह ये है कि इलाके का बड़ा सत्संग भवन इस दुकान के बिलकुल नजदीक है। बात फैसले ही वार्ड की पार्षद शारदा पटेल के साथ दर्जनों महिलाओं पहुंच गईं और कड़ा विरोध किया। इस वजह से ठेकेदार को बोरिया-बिस्तर समेटना पड़ा। पता चला है कि अब फोर्स लेकर वहां दुकान बनाने की तैयारी है।
जीवनभर शराब का विरोध किया, उन्हीं की प्रापर्टी चुन ली दुकान के लिए
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva